Document ID: 31994D0668

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Οκτωβρίου 1994 σχετικά με την εισαγωγή στην Κοινότητα νωπού χοιρείου κρέατος, προϊόντων χοιρείου κρέατος, ζώντων χοίρων και εμβρύων χοίρου από την Ουγγαρία και για τροποποίηση των αποφάσεων 82/8/ΕΟΚ, 91/499/ΕΟΚ και 92/322/ΕΟΚ (Κείμενο που παρουσιάζει ενδιαφέρον για τον ΕΟΧ) (94/668/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 όσον αφορά τα προβλήματα υγειονομικής και κτηνιατρικής επιθεώρησης των εισαγωγών βοοειδών, προβάτων, αιγών και χοίρων, καθώς και νωπού κρέατος και προϊόντων κρέατος από τρίτες χώρες (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 του Συμβουλίου (2), και ιδίως τα άρθρα 6, 11, 15, 16, 21α και 22-
την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), όπως τροποποιήθηκε τελευταία από την απόφαση 92/438/ΕΟΚ (4), και ιδίως το άρθρο 18 παράγραφος 7-
την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (5), όπως τροποποιήθηκε τελευταία από την οδηγία 92/118/ΕΟΚ (6), και ιδίως το άρθρο 19 παράγραφος 7,
Εκτιμώντας:
ότι, με την απόφαση 82/8/ΕΟΚ της Επιτροπής (7), όπως τροποποιήθηκε τελευταία από την απόφαση 93/398/ΕΟΚ (8), θεσπίζονται οι υγειονομικοί όροι οι σχετικοί με τα ζώα και το κτηνιατρικό πιστοποιητικό για τις εισαγωγές νωπού κρέατος από την Ουγγαρία-
ότι, με την απόφαση 91/449/ΕΟΚ της Επιτροπής (9), όπως τροποποιήθηκε τελευταία από την απόφαση 94/453/ΕΚ (10), καθορίζεται το πρότυπο για το κτηνιατρικό πιστοποιητικό εισαγωγών προϊόντων κρέατος από την Ουγγαρία-
ότι, με την απόφαση 92/322/ΕΟΚ της Επιτροπής (11), όπως τροποποιήθηκε τελευταία από την απόφαση 93/469/ΕΚ (12), θεσπίζονται οι υγειονομικοί όροι που αφορούν τα ζώα και το κτηνιατρικό πιστοποιητικό για τις εισαγωγές οικοσίτων χοιροειδών και βοοειδών από την Ουγγαρία-
ότι, λόγω της εμφάνισης στο παρελθόν κρουσμάτων κλασικής πανώλης του χοίρου, η Επιτροπή υιοθέτησε την απόφαση 93/398/ΕΟΚ σχετικά με την εισαγωγή στην Κοινότητα ζώντων χοίρων, νωπού χοιρείου κρέατος, σπέρματος χοίρων, εμβρύων χοίρων και προϊόντων χοιρείου κρέατος από την Ουγγαρία και για τροποποίηση των αποφάσεων 82/8/ΕΟΚ, 91/499/ΕΟΚ και 92/322/ΕΟΚ, οι οποίες πραγματοποιούν την οργάνωση της Ουγγαρίας σε περιφέρειες, με σκοπό να επιτραπούν εισαγωγές ζώων εκτροφής και εμβρύων χοίρων, νωπού χοιρείου κρέατος και προϊόντων με βάση το κρέας τέτοιων ζώων από τη χώρα αυτή, με εξαίρεση την κομητεία Szabolcs-Szatmar-Bereg, καθώς και αγριόχοιρων και των προϊόντων τους από την Ουγγαρία, με εξαίρεση τις κομητείες Bekes, Szabolcs-Szatmar-Bereg και Hajdu-Bihar-
ότι ελήφθησαν από τις ουγγρικές κτηνιατρικές υπηρεσίες περαιτέρω πληροφορίες επιδημιολογικού χαρακτήρα σχετικά με την κατάσταση στις κομητείες Bekes, Hajdu-Bihar και Szabolcs-Szatmar-Bereg, οι οποίες δεικνύουν βελτίωση της κατάστασης αναφορικά με την κλασική πανώλη του χοίρου στις κομητείες αυτές-
ότι είναι πλέον δυνατόν να επιτραπούν εισαγωγές ζώων εκτροφής και εμβρύων χοίρων, νωπού κρέατος και προϊόντων με βάση το κρέας τέτοιων ζώων από την κομητεία Szabolcs-Szatmar-Bereg, καθώς και αγριόχοιρων και των προϊόντων τους από τις κομητείες Bekes, Hajdu-Bihar και Szabolcs-Szatmar-Bereg της Ουγγαρίας-
ότι είναι απαραίτητο να τροποποιηθούν οι αποφάσεις 82/8/ΕΟΚ, 91/449/ΕΟΚ, 92/322/ΕΟΚ και να ακυρωθεί η απόφαση 93/398/ΕΟΚ αντίστοιχα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Α της απόφασης 82/8/ΕΟΚ τροποποιείται ως εξής:
1. μετά τις λέξεις "Χώρα εξαγωγής: Ουγγαρία", διαγράφονται οι λέξεις "(με εξαίρεση το νωπό κρέας χοίρου από την κομητεία Szabolcs-Szatmar-Bereg)"-
2. στον τομέα IV σημείο 1, μετά τη λέξη "Ουγγαρία", διαγράφονται οι λέξεις "(εκτός από την κομητεία Szabolcs-Szatmar-Bereg)".
Άρθρο 2
Στο παράρτημα Α μέρος ΙΙ της απόφασης 91/449/ΕΟΚ, μετά τη λέξη "Ουγγαρία", διαγράφονται οι λέξεις "(στην περίπτωση προϊόντων που προέρχονται από κρέας χοίρων που εσφάγησαν μετά την 1η Μαΐου 1993, την κομητεία Szabolcs-Szatmar-Bereg)".
Άρθρο 3
Η απόφαση 92/322/ΕΟΚ τροποποιείται ως εξής:
1. στα παραρτήματα Γ και Δ, διαγράφονται οι λέξεις "Szabolcs-Szatmar-Bereg"-
2. στα παραρτήματα Γ και Δ, τμήμα V παράγραφος 1, διαγράφονται οι λέξεις "Szabolcs-Szatmar-Bereg".
Άρθρο 4
Ακυρώνεται η απόφαση 93/398/ΕΟΚ.
Άρθρο 5
Η παρούσα απόφαση αρχίζει να ισχύει τη δέκατη ημέρα από την κοινοποίησή της στα κράτη μέλη.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 6 Οκτωβρίου 1994.

Labels: 17
0
3
6
18